पानी में जम रही है सफेद परत
गंजबासौदा| नगर में नागरिकों को नपा की जल परियोजना से जो सप्लाई मिल रही है, वह काफी प्रदूषित है। नगरपालिका की सप्लाई से आने वाले पानी को जिस बर्तन में रखा जाता है, उसमें सफेद परत का घेरा बन जाता है। नगर पालिका इन दिनों बेतवा और नलकूप का पानी नगर में सप्लाई कर रही है। जहां नलकूप की सप्लाई आ रही है वहां सफेद परत बर्तनों में देखी जा रही है। नागरिकों का कहना है कि नपा नगर को दी जाने वाली पानी सप्लाई की जांच कराए। पूर्व पार्षद अशोक कौल का कहना है कि जांच से ही पता चल सकेगा कि पानी कितना प्रदूषित है। प्रदूषित पानी से लोगों के स्वास्थ्य पर विपरीत असर पड़ता है।
hin_Deva hin_Deva